ประกาศกระทรวงพลังงานประกาศกระทรวงพลังงานเรื่อง หลักเกณฑ์และวิธีการในการจัดให้มีการประกันภัยความรับผิดตามกฎหมายแก่ผู้ได้รับความเสียหายจากภัยอันเกิดจากการประกอบกิจการควบคุมประเภทที่๓พ.ศ. ๒๕๕๗ อาศัยอำนาจตามความในข้อ ๕๗ แห่งกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ออกตามความในพระราชบัญญัติควบคุมน้ำมันเชื้อเพลิง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง(ฉบับที่ ๒) พ.ศ. ๒๕๕๐ รัฐมนตรีว่าการกระทรวงพลังงานออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้ใบอนุญาต หมายความว่า ใบอนุญาตประกอบกิจการควบคุมประเภทที่๓ ตามกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงพ.ศ. ๒๕๕๖ผู้ได้รับความเสียหาย หมายความว่าบุคคลธรรมดาหรือนิติบุคคลที่ได้รับความเสียหายแก่ชีวิต ร่างกาย หรือทรัพย์สินจากอัคคีภัยหรือการระเบิดอันเกิดจากการประกอบกิจการควบคุมประเภทที่๓ แต่ไม่หมายความรวมถึงบุคคลในครอบครัวหรือบุคคลที่อยู่ด้วยกัน ซึ่งเกี่ยวข้องโดยตรงหรือโดยอ้อมของผู้เอาประกันภัยหรือลูกจ้างของผู้เอาประกันภัยขณะอยู่ในระหว่างการว่าจ้าง หรือบุคคลซึ่งในขณะเกิดเหตุอยู่ในระหว่างการปฏิบัติงานให้ผู้เอาประกันภัยภายใต้สัญญาว่าจ้างหรือการฝึกงานข้อ ๓ ให้ผู้รับใบอนุญาตต้องจัดให้มีการประกันภัยความรับผิดตามกฎหมายแก่ผู้ได้รับความเสียหายจากอัคคีภัยหรือการระเบิดอันเกิดจากการประกอบกิจการควบคุมประเภทที่๓ข้อ ๔ การประกันภัยความรับผิดตามกฎหมายอันเกิดจากการประกอบกิจการควบคุมน้ำมันให้มีจำนวนเงินเอาประกันภัยสำหรับความเสียหายที่เกิดขึ้นต่อครั้งสำหรับการเสียชีวิต ทุพพลภาพถาวรสิ้นเชิงหรือค่ารักษาพยาบาล และความเสียหายต่อทรัพย์สินของผู้ได้รับความเสียหายไม่น้อยกว่าจำนวนดังต่อไปนี้(๑) คลังน้ำมัน จำนวนเงินเอาประกันภัย ๒๕,๐๐๐,๐๐๐ บาท(๒) สถานที่เก็บรักษาน้ำมัน ลักษณะที่สามจำนวนเงินเอาประกันภัย ๑,๕๐๐,๐๐๐บาท(๓) สถานีบริการน้ำมันประเภท ก หรือประเภท ข จำนวนเงินเอาประกันภัย ๒,๐๐๐,๐๐๐ บาท(๔) สถานีบริการน้ำมันประเภท ค ลักษณะที่สอง จำนวนเงินเอาประกันภัย ๑,๐๐๐,๐๐๐ บาท(๕) สถานีบริการน้ำมันประเภท จ ลักษณะที่สอง จำนวนเงินเอาประกันภัย ๕๐๐,๐๐๐ บาท(๖) สถานีบริการน้ำมันประเภท ฉ จำนวนเงินเอาประกันภัย เป็นดังต่อไปนี้ก. สถานีบริการน้ำมันประเภท ฉ ที่เก็บน้ำมันไม่เกิน ๕๐๐,๐๐๐ ลิตร จำนวนเงินเอาประกันภัย ๑,๕๐๐,๐๐๐ บาทข. สถานีบริการน้ำมันประเภท ฉ ที่เก็บน้ำมันเกิน ๕๐๐,๐๐๐ ลิตร จำนวนเงินเอาประกันภัย ๒๐,๐๐๐,๐๐๐ บาท(๗) ระบบการขนส่งน้ำมันทางท่อ จำนวนเงินเอาประกันภัย เป็นดังต่อไปนี้ก. ระบบการขนส่งน้ำมันทางท่อที่มีความยาวไม่เกิน ๕๐ กิโลเมตร ให้คิดจำนวนเงินเอาประกันภัย๑,๐๐๐,๐๐๐ บาท ต่อระบบการขนส่งน้ำมันทางท่อทุก ๆ ๑๐ กิโลเมตรเศษของ ๑๐ กิโลเมตร ให้คิดเป็น ๑๐ กิโลเมตรข. ระบบการขนส่งน้ำมันทางท่อที่มีความยาวเกิน ๕๐ กิโลเมตร จำนวนเงินเอาประกันภัย๕,๐๐๐,๐๐๐ บาทข้อ ๕ การประกันภัยความรับผิดตามกฎหมายอันเกิดจากการประกอบกิจการควบคุมก๊าซปิโตรเลียมเหลวให้มีจำนวนเงินเอาประกันภัยสำหรับความเสียหายที่เกิดขึ้นต่อครั้งสำหรับการเสียชีวิตทุพพลภาพถาวรสิ้นเชิง หรือค่ารักษาพยาบาล และความเสียหายต่อทรัพย์สินของผู้ได้รับความเสียหายไม่น้อยกว่าจำนวนดังต่อไปนี้(๑) คลังก๊าซปิโตรเลียมเหลว จำนวนเงินเอาประกันภัย ๒๕,๐๐๐,๐๐๐ บาท(๒) สถานที่บรรจุก๊าซปิโตรเลียมเหลว จำนวนเงินเอาประกันภัย ๒,๐๐๐,๐๐๐ บาท(๓) สถานีบริการก๊าซปิโตรเลียมเหลว จำนวนเงินเอาประกันภัย ๒,๐๐๐,๐๐๐ บาท(๔) สถานที่เก็บรักษาก๊าซปิโตรเลียมเหลวประเภทสถานที่ใช้ ลักษณะที่สามจำนวนเงินเอาประกันภัย เป็นดังต่อไปนี้ก. สถานที่เก็บรักษาก๊าซปิโตรเลียมเหลวประเภทสถานที่ใช้ ลักษณะที่สามที่เก็บก๊าซปิโตรเลียมเหลวไม่เกิน ๕๐๐,๐๐๐ ลิตร จำนวนเงินเอาประกันภัย๑,๕๐๐,๐๐๐ บาทข. สถานที่เก็บรักษาก๊าซปิโตรเลียมเหลวประเภทสถานที่ใช้ ลักษณะที่สามที่เก็บก๊าซปิโตรเลียมเหลวเกิน ๕๐๐,๐๐๐ ลิตร จำนวนเงินเอาประกันภัย๒๐,๐๐๐,๐๐๐ บาท(๕) สถานที่เก็บรักษาก๊าซปิโตรเลียมเหลวประเภทร้านจำหน่าย ลักษณะที่สองจำนวนเงินเอาประกันภัย เป็นดังต่อไปนี้ก. สถานที่เก็บรักษาก๊าซปิโตรเลียมเหลวประเภทร้านจำหน่าย ลักษณะที่สองที่ไม่ตั้งอยู่ในตึกแถวหรือห้องแถว จำนวนเงินเอาประกันภัย ๑,๐๐๐,๐๐๐ บาทข. สถานที่เก็บรักษาก๊าซปิโตรเลียมเหลวประเภทร้านจำหน่าย ลักษณะที่สองที่ตั้งอยู่ในตึกแถวหรือห้องแถว จำนวนเงินเอาประกันภัย ๑,๕๐๐,๐๐๐ บาท(๖) สถานที่เก็บรักษาก๊าซปิโตรเลียมเหลวประเภทโรงเก็บ ลักษณะที่สอง จำนวนเงินเอาประกันภัย๑,๕๐๐,๐๐๐ บาท(๗) ระบบการขนส่งก๊าซปิโตรเลียมเหลวทางท่อ จำนวนเงินเอาประกันภัย เป็นดังต่อไปนี้ก. ระบบการขนส่งก๊าซปิโตรเลียมเหลวทางท่อที่มีความยาวไม่เกิน ๕๐ กิโลเมตรให้คิดจำนวนเงินเอาประกันภัย ๑,๐๐๐,๐๐๐ บาท ต่อระบบการขนส่งก๊าซปิโตรเลียมเหลวทางท่อทุกๆ ๑๐ กิโลเมตร เศษของ ๑๐ กิโลเมตร ให้คิดเป็น ๑๐ กิโลเมตรข. ระบบการขนส่งก๊าซปิโตรเลียมเหลวทางท่อที่มีความยาวเกิน ๕๐ กิโลเมตรจำนวนเงินเอาประกันภัย ๕,๐๐๐,๐๐๐ บาทข้อ ๖ การประกันภัยความรับผิดตามกฎหมายอันเกิดจากการประกอบกิจการควบคุมก๊าซธรรมชาติให้มีจำนวนเงินเอาประกันภัยสำหรับความเสียหายที่เกิดขึ้นต่อครั้งสำหรับการเสียชีวิต ทุพพลภาพถาวรสิ้นเชิง หรือค่ารักษาพยาบาล และความเสียหายต่อทรัพย์สินของผู้ได้รับความเสียหายไม่น้อยกว่าจำนวนดังต่อไปนี้(๑) คลังก๊าซธรรมชาติ จำนวนเงินเอาประกันภัย ๒๕,๐๐๐,๐๐๐ บาท(๒) สถานที่ใช้ก๊าซธรรมชาติ จำนวนเงินเอาประกันภัย ๑,๐๐๐,๐๐๐ บาท(๓) สถานีบริการก๊าซธรรมชาติ จำนวนเงินเอาประกันภัย ๕,๐๐๐,๐๐๐ บาท(๔) ระบบการขนส่งก๊าซธรรมชาติทางท่อ จำนวนเงินเอาประกันภัย เป็นดังต่อไปนี้ก. ระบบการขนส่งก๊าซธรรมชาติทางท่อที่มีความยาวไม่เกิน ๕๐ กิโลเมตร ให้คิดจำนวนเงินเอาประกันภัย๑,๐๐๐,๐๐๐ บาท ต่อระบบการขนส่งก๊าซธรรมชาติทางท่อทุก ๆ๑๐ กิโลเมตร เศษของ ๑๐ กิโลเมตร ให้คิดเป็น ๑๐ กิโลเมตรข. ระบบการขนส่งก๊าซธรรมชาติทางท่อที่มีความยาวเกิน ๕๐ กิโลเมตร จำนวนเงินเอาประกันภัย๕,๐๐๐,๐๐๐ บาทข้อ ๗ ผู้รับใบอนุญาตที่ประกอบกิจการขนส่งนํ้ามันเชื้อเพลิงโดยถังขนส่งน้ำมันเชื้อเพลิงที่นำมาตรึงไว้กับตัวโครงรถหรือที่สร้างเข้าไว้ด้วยกันกับตัวรถนอกจากต้องจัดให้มีการประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕แล้ว ยังจะต้องจัดให้มีการประกันภัยรถยนต์ภาคสมัครใจที่มีความคุ้มครองความรับผิดต่อบุคคลภายนอกอันเกิดจากการประกอบกิจการควบคุมประเภทที่๓ โดยมีจำนวนเงินเอาประกันภัยสำหรับความเสียหายที่เกิดขึ้นต่อครั้ง สำหรับการเสียชีวิตทุพพลภาพถาวรสิ้นเชิง หรือค่ารักษาพยาบาล และความเสียหายต่อทรัพย์สินของผู้ได้รับความเสียหายไม่น้อยกว่า๕๐๐,๐๐๐ บาทข้อ ๘ ในการประกันภัยสำหรับความรับผิดตามกฎหมายที่เกิดขึ้นต่อครั้งตามข้อ๔ ข้อ ๕ ข้อ ๖ และข้อ ๗ ให้มีจำนวนเงินการชดใช้ต่อผู้ได้รับความเสียหายเป็นจำนวนเงินดังต่อไปนี้(๑) กรณีค่ารักษาพยาบาลให้จ่ายตามความเป็นจริงไม่เกิน ๒๐๐,๐๐๐ บาทต่อคน(๒) กรณีทุพพลภาพถาวรสิ้นเชิง หรือเสียชีวิตให้จ่าย ๒๐๐,๐๐๐ บาทต่อคน(๓) กรณีทรัพย์สินเสียหายให้จ่ายตามความเป็นจริงสูงสุดไม่เกินจำนวนเงินเอาประกันภัยตามข้อ๔ ข้อ ๕ ข้อ ๖ และข้อ ๗แต่ทั้งนี้ในกรณี (๑) และ (๒) รวมกันต้องไม่เกิน ๒๐๐,๐๐๐ บาทต่อคนข้อ ๙ ให้มีกรมธรรม์ประกันภัยคุ้มครองตลอดเวลาที่ประกอบกิจการควบคุมประเภทที่๓ข้อ ๑๐ ให้ผู้รับใบอนุญาตจัดทำสัญญาประกันภัยตามที่กำหนดในประกาศนี้ให้เสร็จสิ้นและให้จัดส่งสำเนาสัญญาประกันภัยและตารางกรมธรรม์ประกันภัยดังกล่าวให้ผู้อนุญาตก่อนรับใบอนุญาตข้อ ๑๑ สัญญาประกันภัยหรือกรมธรรม์ประกันภัยที่ผู้รับใบอนุญาตมีอยู่หากประสงค์จะนำมาใช้ให้เป็นไปตามประกาศนี้ ต้องมีจำนวนเงินเอาประกันภัยและการชดใช้ตามประกาศนี้โดยได้รับการรับรองจากผู้รับประกันภัยเมื่อได้รับการรับรองแล้วให้ถือว่าเป็นสัญญาประกันภัยหรือกรมธรรม์ประกันภัยตามประกาศนี้ข้อ ๑๒ ผู้ได้รับความเสียหายที่ได้รับการชดใช้ค่าเสียหายตามประกาศนี้แล้วยังคงสิทธิในการเรียกร้องค่าสินไหมทดแทนอันเกิดจากผู้กระทำให้เกิดการละเมิดนั้นได้แต่มิใช่เป็นการฟ้องเรียกค่าเสียหายเพิ่มเติมจากวงเงินเอาประกันภัยที่ได้รับประกันไว้ตามประกาศนี้ข้อ ๑๓ ให้ผู้รับใบอนุญาตที่ได้รับใบอนุญาตอยู่ก่อนวันที่ประกาศนี้มีผลใช้บังคับหรือที่ได้รับใบอนุญาตตั้งแต่วันที่ประกาศนี้มีผลใช้บังคับไม่เกินเก้าสิบวันต้องจัดทำสัญญาประกันภัยตามที่กำหนดในประกาศนี้ให้เสร็จสิ้นภายในหนึ่งร้อยแปดสิบวันนับแต่วันที่ประกาศนี้มีผลใช้บังคับประกาศณ วันที่ ๒๐ ตุลาคม พ.ศ. ๒๕๕๗ณรงค์ชัยอัครเศรณีรัฐมนตรีว่าการกระทรวงพลังงานปริยานุช/ผู้จัดทำ๒๔ พฤศจิกายน ๒๕๕๗กฤษดายุทธ/ผู้ตรวจ๒๔ พฤศจิกายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓๖ ง/หน้า ๕/๒๐ พฤศจิกายน ๒๕๕๗